থিও এনজেলোপুলুস হলেন বিশ্ব চলচ্চিত্রের একজন কিংবদন্তী পরিচালক। ১৯৩৫ সালের ২৭ এপ্রিল এক বনিক পরিবারে তিনি জন্মান। প্যারিসে পড়াশোনা করেন এবং সুযোগ থাকার পরও দেশে ফিরে আসেন। দেশের ইতিহাস আর ভূগোল আর শরণার্থীবেদনা তার প্রতিটা চলচ্চিত্রকে ছুঁয়ে গেছে। তিনি তেরোটা চলচ্চিত্র নির্মাণ করেন। দুই হাজার বারো সালের চব্বিশে জানুয়ারি, এক সড়ক দুর্ঘটনায় আহত অবস্থায় তাকে হাসপাতালে নেয়া হয়। সেখানে চিকিৎসা চলাকালীন অবস্থায় তাঁর স্ট্রোক হয়। তিনি মারা যান। মারা যাওয়ার আগে তিনি তাঁর পরিকল্পিত শেষ ট্রিলজির শেষ চলচ্চিত্র ‘দ্যা ডেড জোন’ এর কাজ করছিলেন।